Strategijos atrankos kriterijai pagal SP priemonę „Sumanieji kaimai“:
Strategijos pridėtinė vertė (kokybė) vertinama balais pagal atrankos kriterijus:
1. Paslaugų skaitmeniniais sprendiniais grįsta strategija – suteikiama 15 balų.
Strategijos projektuose numatyta diegti paslaugų skaitmeninimo sprendimus (techninius (išskyrus kompiuterius, serverius, maršrutizatorius, išmaniuosius telefonus), programinius įrankius ar jų apdorojimo priemones), kurie bus naudojami siekiant pagerinti konkrečių paslaugų prieinamumą, kokybę ar efektyvumą, tenkinant tikslinės auditorijos (gyventojų, verslo, institucijų) poreikius.
2. Inovatyvi Strategija – suteikiama 15 balų.
Bent viename Strategijos projekte diegiamos paslaugų inovacijos, atitinkančios naujumo kriterijų pagal Inovatyvumo vertinimo metodikos 1 priedą.
3. Išteklius pritraukianti Strategija – suteikiama 10 balų
Strategijai ir (arba) projektui įgyvendinti pasitelkiami papildomi ekonominiai ištekliai (fizinio arba juridinio asmens (išskyrus biudžetines įstaigas) piniginės lėšos, pastatai, įrenginiai, transporto priemonės ir pan.).
4. Mokslu ir kompetencijomis grįsta Strategija – suteikiama 10 balų.
Strategijoje ir (arba) projekte dalyvauja ir (arba) ketina dalyvauti kaip paslaugos teikėjas mokslo ir (arba) mokymo įstaiga, kuri turimomis mokslo žiniomis ir kompetencijomis prisideda prie Strategijos ir (arba) projekto veiklos ir pasiūlo konkrečius, praktinius problemų, iššūkių sprendimo modelius ar būdus ir nuosekliai visą Strategijos ir (arba) projekto įgyvendinimo ir kontrolės laikotarpį vykdo veiklas ir praktinio įgyvendinimo stebėseną.
5. Jaunimo Strategija
Strategija, skirta jaunimui, arba įgyvendinant Strategiją dalyvauja jaunas (-i) žmogus (-nės) iki 29 metų (įskaitytinai):
· visų Strategijos projektų veiklos ir investicijos skirtos jaunimui iki 29 metų (įskaitytinai), - suteikiama 15 balų;
· bent vieno Strategijos projekto veiklos ir investicijos skirtos jaunimui iki 29 metų (įskaitytinai) – suteikiama 10 balų;
· bent vienas projekto vykdytojas Strategijos pateikimo dieną yra jaunas žmogus iki 29 metų (įskaitytinai) – suteikiami 5 balai.
6. Paslaugų plėtros Strategija – suteikiama 15 balų.
Visuose Strategijos projektuose kuriamos ir (arba) plėtojamos paslaugos, išskyrus biudžetinių įstaigų teikiamas paslaugas.
7. Aplinkosaugos Strategija
Strategijoje numatytų projektų veiklos ir investicijos skirtos aplinkosaugai ir (ar) klimato kaitos švelninimui ir yra pagrįstos teigiamu poveikiu:
· Strategijos projektai atitinka bent 4 Inovatyvumo metodikos požymius – suteikiama 20 balų;
· Strategijos projektai atitinka bent 3 Inovatyvumo metodikos požymius – suteikiama 15 balų;
· Strategijos projektai atitinka bent 2 Inovatyvumo metodikos požymius – suteikiama 10 balų.

Privalomasis mažiausias Strategijos pridėtinės vertės (kokybės) atrankos balų skaičius – 40 balų. Nesurinkus privalomojo mažiausio 40 balų skaičiaus, Strategija atmetama.
[bookmark: part_e39277bee3a744d8ab1d37b699fee323]
Strategijų atranka vykdoma pagal Lietuvos regionus, t. y. pagal VVG priskyrimą Sostinės regionui ir Vidurio ir vakarų Lietuvos regionui:
· [bookmark: part_e5a2c8cb091a46eb895bb0c452a45e2f]kai Strategijoms skirtas vienodas atrankos balų skaičius, bet joms finansuoti regionams skirtų lėšų nepakanka, turi būti atliekamas papildomas šių Strategijų atrankos vertinimas, sudarant dvi atrankos eiles;
· [bookmark: part_875722918d9e460a8ffc7f0e12fdcf61]jei atlikus Strategijų atrankos vertinimą VVG tinkamose finansuoti Strategijose, įvertintose vienoda balų suma, prašoma paramos suma viršija žemės ūkio ministro įsakymu patvirtintą skirti pagal Priemonę ir regionus paramos sumą, parama Strategijoms neskiriama arba atliekami Administravimo taisyklių 100.4 papunktyje nurodyti veiksmai.


